Namibia jagplek gesoek. - JARACAL
Namibia jagplek gesoek.
Post by Pvdw » Thu Nov 21, 2019 2:13 pm
Dag dag manne.
Ek het so 2 seisoene terug op Stampriet gaan jag en dit was 'n fantastiese ervaring. Ek en Langeraat oorweeg dit sterk om komende seisoen weer daai kant to te staan. Ons wil egter die keer deur Botswana reis en dus by Gobasis se area ingaan. Ek is opsoek na inligting van 'n jagplek in die Gobabis/Windhoek area. Ons wil na die jag kus toe gaan vir so paar dae en sal dus eers die jag wil doen. Ons is nie kieskeurig oor wat ons wil jag nie maar rooihartbees is op beide van ons se lys as 'n eerste. Vêrder is gemsbok/springbok en koedoe fair game. Verblyf moet asb. nie 'n smart lodge wees nie maar darm netjies genoeg om vir mamma saam te neem.
Enige name/nommers/verwysings sal baie welkom wees.
Re: Namibia jagplek gesoek.
Post by KillMurphy911 » Fri Nov 22, 2019 9:02 am
Ek volg met belangstelling jou draad. Ek wou verlede jaar dieselfde doen. Jag, afry Henties toe, paar kabeljoue vang en opad terug my vleisies optel en huis toe gaan.
Post by PWV » Fri Nov 22, 2019 10:24 am
Stampriet Nov 2019.jpg
Ek glo nie jy moet ernstige verwagtinge koester nie. Hierdie foto van Stampriet-omgewing gekry 'n week gelede!
Post by PWV » Fri Nov 22, 2019 10:26 am
Stampriet Nov 2019- 3.jpg
Stampriet Nov 2019 -2.jpg
Post by Pvdw » Fri Nov 22, 2019 10:38 am
Dankie oom Pieter, ek het juis laasjaar op Stampriet gejag en reeds met die boer daar gesels. Hy het vir my dieselfde gesê as wat die foto wys. Ek het verstaan dat dinge beter lyk Noord maar dit klink my nou daar gaan dit nie juis veel beter nie.
Post by Kalahari » Sat Nov 23, 2019 2:50 pm
Sien jy is lus vir jag..... was jy nie hierdie jaar 2019 op Stampriet gewees nie of gaan die lewe by my verby?
Peet, alles hang af van die reën seisoen wat op hande is, as die Liewe Vader vir ons genadig is mag dit mos goed reën en daar kan goeie weiding kom. Indien dit nie reën nie gaan ek jou 'n brief gee, jag jy vel en been.
Ons land is regtig kurk horing droog en alles vrek op strepe... my boerdery hang ook aan 'n baie dun draadjie.
Kom ons bly hoop egter die reën kom... dalk kan jy 'n ander mooi deel van ons land sien.
Voorspoed in jou soeke. Hierdie deel is so bietjie buite my area, ken nie jag plekke daar nie.
Post by Capt. Oblivious » Sat Nov 23, 2019 3:24 pm
Nee wat ons gaan lekker jag in Nam in 2020, dit gaan nog baie lekker reen!
Post by Nella » Sat Nov 23, 2019 8:08 pm
Wel daar is darm so plek of twee naby Gobabis wat darm bietjie beter lyk..